Παραίτηση Εκπαιδευτικού κατά τη Διάρκεια του Έτους για Εξαιρετικούς Λόγους
Υποβολή αιτήσεων παραίτησης μόνιμων εκπαιδευτικών πρωτοβάθμιας και δευτεροβάθμιας εκπαίδευσης κατά τη διάρκεια του έτους για εξαιρετικούς λόγους
οι οποίες αποδεικνύονται από πιστοποιητικά υγειονομικής επιτροπής ή δημόσιου νοσοκομείου
ή για ιδιαίτερα σοβαρούς οικογενειακούς λόγους
Αίτηση του/της εκπαιδευτικού, η οποία υποβάλλεται στη Διεύθυνση Εκπαίδευσης που ανήκει οργανικά και διαβιβάζεται με σχετικό έγγραφο από τη Διεύθυνση στα αρμόδια Τμήματα της Κεντρικής Υπηρεσίας του Υπουργείου Παιδείας και όχι από τον/την ίδιο/α εκπαιδευτικό μαζί με τα απαραίτητα δικαιολογητικά. Επισημαίνεται ότι ο/η εκπαιδευτικός στην αίτηση παραίτησης θα πρέπει να αναγράφει για ποιο εξαιρετικό λόγο ζητά να παραιτηθεί από την Υπηρεσία π.χ. για λόγους υγείας ή για σοβαρούς οικογενειακούς λόγους, και όχι για λόγους συνταξιοδότησης, ή για προσωπικούς λόγους ή επαγγελματικούς λόγους, κλπ
Κατάθεση από τον αιτούντα (δια ζώσης ή ταχυδρομικά)
{άρθρο 148, παρ. 2 του ΥΚ (ν. 3528/2007)} Η παραίτηση θεωρείται ότι δεν έχει υποβληθεί αν κατά την υποβολή της εκκρεμεί ποινική δίωξη για πλημμέλημα από τα αναφερόμενα στην περ. α΄ της παρ. 1 του άρθρου 8 του ΥΚ (ν. 3528/2007) ή για κακούργημα ή πειθαρχική δίωξη ενώπιον του υπηρεσιακού συμβουλίου για παράπτωμα που μπορεί να επισύρει την ποινή της οριστικής παύσης ή αν η ποινική ή πειθαρχική δίωξη ασκηθεί μέσα σε δύο (2) μήνες από την υποβολή της αίτησης παραίτησης και πριν την αποδοχή της.
{άρθρο 28, παρ. 5 του ν. 4305/2014)} Αίτηση παραίτησης υπαλλήλου δεν γίνεται δεκτή πριν ολοκληρωθεί ο αυτεπάγγελτος έλεγχος γνησιότητας των υποχρεωτικών και λαμβανομένων υπόψη για το διορισμό ή εν γένει υπηρεσιακή κατάσταση δικαιολογητικών.
Βεβαίωση της Δ/νσης Εκπ/σης του/της εκπαιδευτικού σχετικά με την παρακώλυση, ή μη, της εύρυθμης λειτουργίας της σχολικής μονάδας με την ολοκλήρωση της διαδικασίας παραίτησης και λύσης της υπαλληλικής σχέσης του/της εκπαιδευτικού. Η εν λόγω βεβαίωση δεν είναι υποχρεωτική για την αποδοχή της αίτησης, αλλά βοηθητική για την εισήγηση και την τελική αποδοχή της.
Υπεύθυνη Δήλωση του/της εκπαιδευτικού που αναφέρει ότι γνωρίζει ότι α) θεμελιώνει συνταξιοδοτικό δικαίωμα ή β) δεν θεμελιώνει συνταξιοδοτικό δικαίωμα, προκειμένου να μην επικαλεστεί πλάνη για την καταβολή της σύνταξής του/της και επανέλθει στην Υπηρεσία. {άρθρο 4, παρ. 10 του ν. 4151/2013} Υπάλληλος που αποχωρεί από την Υπηρεσία προκειμένου να συνταξιοδοτηθεί και λόγω πλάνης περί τα πράγματα δεν πληροί τους όρους και τις προϋποθέσεις για την άμεση καταβολή της σύνταξής του, μπορεί να επανέλθει στην Υπηρεσία μετά από αίτησή του, η οποία υποβάλλεται στον φορέα που αποχώρησε εντός αποκλειστικής προθεσμίας τριών (3) μηνών από την ημερομηνία που φέρει το έγγραφο της αρμόδιας Διεύθυνσης Συντάξεων, το οποίο και τον πληροφορεί σχετικά.
{άρθρο 46 παρ. 1 του ν. 4777/2021} Οι αιτήσεις παραίτησης των εκπαιδευτικών πρωτοβάθμιας και δευτεροβάθμιας εκπαίδευσης, που υποβάλλονται μετά την πρώτη εργάσιμη ημέρα που έπεται του πρώτου δεκαημέρου του Φεβρουαρίου, καθώς και κατά τη διάρκεια του αμέσως επόμενου διδακτικού έτους, γίνονται αποδεκτές με απόφαση του αρμόδιου οργάνου του Υπουργείου Παιδείας, Αθλητισμού και Θρησκευμάτων, ύστερα από γνώμη του Κ.Υ.Σ.Π.Ε. ή του Κ.Υ.Σ.Δ.Ε., για εξαιρετικούς λόγους. Οι αιτήσεις παραίτησης που υποβάλλονται από 1ης Φεβρουαρίου μέχρι και την πρώτη εργάσιμη ημέρα μετά την πάροδο του πρώτου δεκαημέρου του Φεβρουαρίου δεν εξετάζονται/υποβάλλονται με την παρούσα διαδικασία, καθώς αυτές θεωρείται ότι γίνονται αποδεκτές και λύεται αυτοδικαίως η υπαλληλική σχέση στις 31 Αυγούστου.
{άρθρο 148, παρ. 3 ΥΚ (ν. 3528/2007)} Ο υπάλληλος, που έχει τις υποχρεώσεις του άρθρου 58 (που αναφέρεται σε άδειες υπηρεσιακής εκπαίδευσης) του ΥΚ (ν. 3528/2007), δεν έχει δικαίωμα να παραιτηθεί πριν λήξει ο χρόνος που ορίζεται στη διάταξη αυτή. Επίσης, {άρθρο 9, παρ. 1ε ν. 2986/2002, όπως ισχύει)} στις περιπτώσεις υπαίτιας διακοπής της εκπαιδευτικής άδειας του/της εκπαιδευτικού ή αθέτησης των υποχρεώσεων της προσφοράς υπηρεσιών στην εκπαίδευση της βαθμίδας που ανήκει ή άλλης βαθμίδας για χρονικό διάστημα ίσο με το χρόνο της εκπαιδευτικής αδείας του και πάντως όχι μεγαλύτερο των πέντε (5) ετών (από το συνολικό χρονικό διάστημα δύο (2) τουλάχιστον έτη πρέπει να διανυθούν στην εκπαιδευτική βαθμίδα, στην οποία ανήκε ο εκπαιδευτικός κατά την αρχική χορήγηση της εκπαιδευτικής άδειας) επιστρέφονται οι καταβληθείσες πρόσθετες αποζημιώσεις, καθώς και οι καταβληθείσες αποδοχές, ολικά ή μερικά, κατά τα οριζόμενα με απόφαση του Υπουργού Παιδείας, Θρησκευμάτων και Αθλητισμού, που εκδίδεται ύστερα από γνώμη του αρμόδιου για τη χορήγηση εκπαιδευτικών αδειών υπηρεσιακού συμβουλίου.
Προϋποθέσεις περί μη τέλεσης αξιόποινων πράξεων
Η διαδικασία αφορά στην παραίτηση μόνιμων εκπαιδευτικών πρωτοβάθμιας και δευτεροβάθμιας εκπαίδευσης κατά τη διάρκεια του έτους για εξαιρετικούς λόγους, όπως βαριές και δυσίατες ασθένειες, οι οποίες αποδεικνύονται από πιστοποιητικά υγειονομικής επιτροπής ή δημόσιου νοσοκομείου, ή για ιδιαίτερα σοβαρούς οικογενειακούς λόγους.
Υπεύθυνη Δήλωση του/της εκπαιδευτικού, στην οποία αναγράφονται: α) οι επικαλούμενοι εξαιρετικοί λόγοι παραίτησης (π.χ. υγείας ή οικογενειακοί) και συνοδεύονται από τα δικαιολογητικά που τους αποδεικνύουν, β) ότι γνωρίζει ότι θεμελιώνει, ή ότι δεν θεμελιώνει, συνταξιοδοτικό δικαίωμα και πληροί τους όρους και τις προϋποθέσεις για την άμεση καταβολή της σύνταξής του/της.
Στην περίπτωση αίτησης παραίτησης για λόγους υγείας (βαριές και δυσίατες ασθένειες) υποβάλλονται δικαιολογητικά από Δημόσιο Νοσοκομείο ή Κέντρα Πιστοποίησης Αναπηρίας ή από την Ανώτατη Στρατιωτική Υγειονομική Επιτροπή (Α.Σ.Υ.Ε.) όταν πρόκειται για ειδικές παθήσεις.
Στην περίπτωση αίτησης παραίτησης για σοβαρούς οικογενειακούς λόγους, αναγράφονται υποχρεωτικά (στη σχετική Υπεύθυνη Δήλωση) οι επικαλούμενοι λόγοι και υποβάλλονται δικαιολογητικά (π.χ. πιστοποιητικό οικογενειακής κατάστασης, βεβαίωση εργασίας συζύγου σε άλλη πόλη/χώρα, κλπ.) που να αποδεικνύουν τους παραπάνω λόγους.
Στην περίπτωση αίτησης παραίτησης για (λοιπούς) εξαιρετικούς λόγους (πέραν των λόγων υγείας και των οικογενειακών λόγων), αναγράφονται υποχρεωτικά (στη σχετική Υπεύθυνη Δήλωση) οι επικαλούμενοι λόγοι και υποβάλλονται δικαιολογητικά που τους αποδεικνύουν.
Διαβιβαστικό της αίτησης του/της εκπαιδευτικού και των λοιπών εγγράφων από την οικεία Δ/νση Εκπ/σης, στο οποίο μεταξύ άλλων πρέπει απαραιτήτως να βεβαιώνεται η παρακώλυση, ή μη, της εύρυθμης λειτουργίας της σχολικής μονάδας με την ολοκλήρωση της διαδικασίας παραίτησης και λύσης της υπαλληλικής σχέσης του/της εκπαιδευτικού.
Πιστοποιητικό Υπηρεσιακών Μεταβολών (Π.Υ.Μ.) από την οικεία Δ/νση Εκπ/σης, το οποίο θα πρέπει είναι πλήρες και να αναγράφονται: Ο αριθμός μητρώου, Η ημερομηνία γέννησης, Η Υπουργική Απόφαση και το Φ.Ε.Κ. διορισμού, Η ορκωμοσία, Η ημερομηνία ανάληψης υπηρεσίας, Η ημερομηνία μονιμοποίησης, Η τελευταία βαθμολογική κατάταξη, Οι κατατάξεις σε Μισθολογικά Κλιμάκια (Μ.Κ.) σύμφωνα με τις μισθολογικές διατάξεις που ίσχυαν κάθε φορά, Ο συνολικός χρόνος της αναγνωρισμένης προϋπηρεσίας για μισθολογική εξέλιξη (θα πρέπει να αναφέρονται και οι ημερομηνίες που είχε προσφερθεί η συγκεκριμένη προϋπηρεσία), Ο συνολικός χρόνος υπηρεσίας μέχρι και την ημέρα υποβολής της αίτησης παραίτησης, Ο χρόνος της άδειας άνευ αποδοχών, Ο χρόνος της υπηρεσιακής άδειας με ή χωρίς αποδοχές, Στην άδεια υπηρεσιακής εκπαίδευσης με αποδοχές αν έχει εκπληρώσει τις υποχρεώσεις εκ του νόμου {άρθρο 58 του ν. 3528/2007 (26 Α΄) και του άρθρο 9 του ν. 2986/2002 (24 Α΄) όπως τροποποιήθηκε και ισχύει}, Η διευκρίνιση ότι: δεν έχει επιβληθεί ποινή, και δεν εκκρεμεί ποινική ή πειθαρχική δίωξη σε βάρος του/της εκπαιδευτικού και, συνεπώς, πληρούνται οι προϋποθέσεις παραίτησης και δεν συντρέχουν οι λόγοι που περιγράφονται στην παρ. 2 του άρθρου 148 του Υπαλληλικού Κώδικα (ν. 3528/2007 – ΦΕΚ 26 Α΄)
Βεβαίωση Ελέγχου Γνησιότητας Δικαιολογητικών από την οικεία Διεύθυνση Εκπαίδευσης
άδεια οδήγησης) για χειροκίνητη κατάθεση, διαβατήριο, Ταυτοποιητικό έγγραφο (ταυτότητα, ψηφιακή υπογραφή ή υπεύθυνη δήλωση μέσω gov.gr για ψηφιακή κατάθεση
Επειδή οι συνταξιοδοτικές διατάξεις είναι πολλές και σύνθετες, προτείνεται οι ενδιαφερόμενοι/ες εκπαιδευτικοί να απευθύνονται στο Γ.Λ.Κ. ή στον Ε.Φ.Κ.Α. (προσκομίζοντας πρόσφατο πιστοποιητικό υπηρεσιακών μεταβολών και βεβαίωση αποδοχών του τρέχοντος μήνα) προκειμένου να ενημερωθούν έγκυρα για τη θεμελίωση του συνταξιοδοτικού τους δικαιώματος.
Σύμφωνα με τις διατάξεις της παρ. 5 του άρθρου 28 του ν. 4305/2014. Στη βεβαίωση θα αποτυπώνεται με σαφήνεια ότι από τον έλεγχο που διενεργήθηκε διαπιστώθηκε ότι τα δικαιολογητικά είναι γνήσια.
Υποβολή Αιτήσεων Παραίτησης Εκπαιδευτικών Πρωτοβάθμιας και Δευτεροβάθμιας Εκπαίδευσης (πλην του 1ου δεκαημέρου του Φεβρουαρίου) για Εξαιρετικούς Λόγους
Οι αιτήσεις παραίτησης των μόνιμων εκπαιδευτικών πρωτοβάθμιας και δευτεροβάθμιας εκπαίδευσης που υποβάλλονται καθ όλη τη διάρκεια του έτους εκτός από το πρώτο δεκαήμερο του Φεβρουαρίου (που υπολογίζεται από την 1η Φεβρουαρίου έως και την πρώτη εργάσιμη ημέρα που έπεται του πρώτου δεκαημέρου του Φεβρουαρίου) γίνονται αποδεκτές με απόφαση του αρμόδιου οργάνου του Υπουργείου Παιδείας, Θρησκευμάτων και Αθλητισμού (ήτοι τον/την προϊστάμενο/η της Γενικής Δ/νσης Εκπ/κού Προσ/κού Π.Ε. & Δ.Ε.) ύστερα από γνώμη των Κεντρικών Υπηρεσιακών Συμβουλίων (Κ.Υ.Σ.Π.Ε./Κ.Υ.Σ.Δ.Ε) για εξαιρετικούς λόγους, όπως βαριές και δυσίατες ασθένειες, οι οποίες αποδεικνύονται από πιστοποιητικά Υγειονομικής Επιτροπής ή Δημόσιου Νοσοκομείου, ή για ιδιαίτερα σοβαρούς οικογενειακούς λόγους.
Οι αιτήσεις παραίτησης των εκπαιδευτικών πρωτοβάθμιας και δευτεροβάθμιας εκπαίδευσης κατά τη διάρκεια του διδακτικού έτους, γίνονται αποδεκτές με απόφαση του Υπουργού Παιδείας ύστερα από γνώμη του Κ.Υ.Σ.Π.Ε. ή του Κ.Υ.Σ.Δ.Ε., για εξαιρετικούς λόγους. Έχει τροποποιηθεί με την παρ. 1 του άρθρου 46 του ν. 4777/2021 (25 Α΄)
Με την παρ. 1 του άρθρου 46 του ν. 4777/2021 τροποποιείται ως προς τις προθεσμίες η παρ. 2 του άρθρου 4 του ν. 3687/2008 (Α' 159) και διαμορφώνεται όπως ισχύει: Οι αιτήσεις παραίτησης των εκπαιδευτικών πρωτοβάθμιας και δευτεροβάθμιας εκπαίδευσης, που υποβάλλονται μετά την πρώτη εργάσιμη ημέρα που έπεται του πρώτου δεκαημέρου του Φεβρουαρίου, καθώς και κατά τη διάρκεια του αμέσως επόμενου διδακτικού έτους, γίνονται αποδεκτές με απόφαση του αρμόδιου οργάνου του Υπουργείου Παιδείας και Θρησκευμάτων, ύστερα από γνώμη του Κ.Υ.Σ.Π.Ε. ή του Κ.Υ.Σ.Δ.Ε., για εξαιρετικούς λόγους, όπως βαριές και δυσίατες ασθένειες, οι οποίες αποδεικνύονται από πιστοποιητικά υγειονομικής επιτροπής ή δημόσιου νοσοκομείου, ή για ιδιαίτερα σοβαρούς οικογενειακούς λόγους. Αίτηση παραίτησης μόνιμου εκπαιδευτικού πρωτοβάθμιας και δευτεροβάθμιας εκπαίδευσης που υποβάλλεται από 1ης Φεβρουαρίου μέχρι και την πρώτη εργάσιμη ημέρα μετά την πάροδο του πρώτου δεκαημέρου του Φεβρουαρίου θεωρείται ότι έχει γίνει αποδεκτή και λύεται αυτοδικαίως η υπαλληλική σχέση στις 31 Αυγούστου.
Οδηγίες σχετικά με τα δικαιολογητικά που απαιτούνται για τις αιτήσεις παραίτησης των εκπαιδευτικών Π.Ε. & Δ.Ε. για σοβαρούς λόγους υγείας ή για οικογενειακούς λόγους, μέσω ΚΥΣΠΕ / ΚΥΣΔΕ
Οι γενικές διατάξεις του Υπαλληλικού Κώδικα (ν. 3528/2007) ορίζουν τα περί παραιτήσεων δημοσίων υπαλλήλων (άρθρο 148) και περί λύσης υπαλληλικής σχέσης (άρθρο 156). Επισημαίνεται ότι στους/στις μόνιμους/ες εκπαιδευτικούς ισχύουν/εφαρμόζονται καταρχήν οι ειδικές διατάξεις σχετικά με τις παραιτήσεις των εκπαιδευτικών (άρθρο 4, παρ. 2 του ν. 3687/2008 και άρθρο 46 του ν. 4777/2021) και συμπληρωματικά οι γενικές διατάξεις του ΥΚ.
Υποβολή αιτήσεων παραίτησης εκπαιδευτικών Πρωτοβάθμιας και Δευτεροβάθμιας Εκπαίδευσης και μελών ΕΕΠ-ΕΒΠ σχολικού έτους 2023-2024 και παροχή διευκρινίσεων σχετικά με τις αιτήσεις παραίτησης μέσω ΚΥΣΠΕ/ΚΥΣΔΕ για εξαιρετικούς λόγους.
Παρέλευση άπρακτου διμήνου μετά από αίτηση παραίτησης εκπαιδευτικών Πρωτοβάθμιας και Δευτεροβάθμιας Εκπαίδευσης για εξαιρετικούς λόγους και παροχή συμπληρωματικών οδηγιών
Τήρηση και χρήση προσωπικού μητρώου και διευκρινίσεις επί παραιτήσεων εκπαιδευτικών και μελών ΕΕΠ-ΕΒΠ
Υποβολή αιτήσεων παραίτησης εκπαιδευτικών Πρωτοβάθμιας και Δευτεροβάθμιας Εκπαίδευσης και μελών ΕΕΠ-ΕΒΠ σχολικού έτους 2024-2025 και επισημάνσεις σχετικά με τον έλεγχο γνησιότητας δικαιολογητικών στο πλαίσιο υποβολής αιτήσεων παραίτησης
Όταν διαπιστώνεται ότι παρήλθε άπρακτη προθεσμία δύο (2) μηνών από την υποβολή της αίτησης παραίτησης εκπαιδευτικού για εξαιρετικούς λόγους (ήτοι χωρίς την αποδοχή ή την απόρριψη της εν λόγω αίτησης), εκδίδεται διαπιστωτική πράξη από την οικεία Δ/νση Εκπ/σης του/της εκπαιδευτικού για την αποδοχή της αίτησης παραίτησης, σύμφωνα με τις διατάξεις της παρ. 5, του άρθρου 148 του ν. 3528/2007 (Α΄ 26). Σχετικές επί του θέματος είναι και οι αποφάσεις 3502/2013 και 2842/2016 του ΣτΕ.
Η Δ/νση Εκπ/σης διαβιβάζει κατά προτίμηση με ηλεκτρονικό ταχυδρομείο στο αρμόδιο Τμήμα (Τμήμα Α΄ Υπηρεσιακής Κατάστασης και Εξέλιξης Εκπ/κού Προσ/κού Πρωτοβάθμιας Εκπ/σης, ή Τμήμα Β΄ Υπηρεσιακής Κατάστασης και Εξέλιξης Εκπ/κού Προσ/κού Δευτεροβάθμιας Εκπ/σης, ή Αυτοτελές Τμήμα ΕΕΠ-ΕΒΠ) την αίτηση παραίτησης και τα λοιπά έγγραφα/δικαιολογητικά
Το αρμόδιο Κεντρικό Υπηρεσιακό Συμβούλιο (Κ.Υ.Σ.Π.Ε./Κ.Υ.Σ.Δ.Ε) του/της εκπαιδευτικού, διατυπώνει γνώμη η οποία είναι μη δεσμευτική για το τελικώς αποφασίζον όργανο.
Το σχέδιο της απόφασης υποβάλλεται προς (τελική) υπογραφή από την προϊσταμένη της Γενικής Δ/νσης Εκπ/κού Προσ/κού Π.Ε. & Δ.Ε. (άρθρο 109 του ν. 4622/2019). Ο/Η προϊστάμενος/η της Γεν. Δ/νσης μπορεί να υπογράψει το σχέδιο της απόφασης όπως της υποβάλλεται, είτε να διατάξει την έκδοση νέου σχεδίου με αντίθετη γνώμη από αυτή του Κ.Υ.Σ.Π.Ε./Κ.Υ.Σ.Δ.Ε.
Το αρμόδιο Τμήμα εκδίδει σχετικό έγγραφο/ανακοίνωση το οποίο αποστέλλει ηλεκτρονικά στην οικεία Δ/νση Εκπ/σης και στον/στην εκπαιδευτικό (διαμέσου της Δ/νσης) με το οποίο ανακοινώνεται η απόρριψη της αίτησης παραίτησης του/της εκπαιδευτικού. Επισυνάπτεται - εφόσον έχει εκδοθεί - η σχετική απορριπτική απόφαση.
Όταν δημοσιευθεί η περίληψη της απόφασης αποδοχής της αίτησης παραίτησης, το αρμόδιο Τμήμα αναρτά στο πρόγραμμα Διαύγεια την εν λόγω περίληψη και εκδίδει σχετικό έγγραφο/ανακοίνωση το οποίο αποστέλλει ηλεκτρονικά στην οικεία Δ/νση Εκπ/σης και στον/στην εκπαιδευτικό (διαμέσου της Δ/νσης). Στο έγγραφο/ανακοίνωση επισυνάπτεται αντίγραφο της απόφασης αποδοχής της αίτησης παραίτησης.
Στην περίπτωση που ο/η εκπαιδευτικός ανήκει οργανικά σε Περιφερειακή Δ/νση Π.Ε. & Δ.Ε., ο αρμόδιος διεκπεραιωτής (Διευθυντής/ντρια Εκπαίδευσης) νοείται ο/η Περιφερειακός/ή Διευθυντής/ντρια Εκπαίδευσης (ισχύει και για τα επόμενα βήματα).
Διευθύνσεις ηλεκτρονικού ταχυδρομείου: Κεντρικό Πρωτόκολλο protocol@minedu.gov.gr, ή Τμήμα Α΄ (Π.Ε.) t09ppe2@minedu.gov.gr, ή Τμήμα Β΄ (Δ.Ε.) t09pde2n@minedu.gov.gr, ή Αυτοτελές Τμήμα ΕΕΠ-ΕΒΠ eep-evp@minedu.gov.gr
Το αρμόδιο Τμήμα είναι κατά περίπτωση: Το Τμήμα Α΄ Υπηρεσιακής Κατάστασης και Εξέλιξης Εκπ/κού Προσ/κού Πρωτοβάθμιας Εκπ/σης, ή το Τμήμα Β΄ Υπηρεσιακής Κατάστασης και Εξέλιξης Εκπ/κού Προσ/κού Δευτεροβάθμιας Εκπ/σης, ή το Αυτοτελές Τμήμα ΕΕΠ-ΕΒΠ
Αρμόδιο όργανο είναι ο/η προϊστάμενος/η της Γενικής Δ/νσης Εκπ/κού Προσ/κού Π.Ε. & Δ.Ε. (άρθρο 109 του ν. 4622/2019)
{άρθρο 156 του ΥΚ (ν. 3528/2007)} Η υπαλληλική σχέση λύεται με την κοινοποίηση της απόφασης στον ενδιαφερόμενο. Αν η απόφαση αυτή δεν κοινοποιηθεί μέσα σε είκοσι (20) ημέρες από τη δημοσίευσή της, η υπαλληλική σχέση λύεται αυτοδικαίως από την πάροδο του εικοσαήμερου.
Παραλαβή αίτησης παραίτησης εκπαιδευτικού συνοδευόμενη με υπεύθυνη δήλωση και δικαιολογητικά
Διαβίβαση αίτησης παραίτησης εκπαιδευτικού και λοιπών εγγράφων στο αρμόδιο Τμήμα της Κεντρικής Υπηρεσίας του Υπουργείου Παιδείας και Θρησκευμάτων
Διαβίβαση σε συνεδρίαση του Κεντρικού Υπηρεσιακού Συμβουλίου (Κ.Υ.Σ.Π.Ε./Κ.Υ.Σ.Δ.Ε) της αίτησης με τα λοιπά έγγραφα/δικαιολογητικά
Διατύπωση γνώμης για την αποδοχή (ή μη) της αίτησης παραίτησης
Υποβολή σχεδίου απόφασης αποδοχή (ή μη) της αίτησης παραίτησης με βάση τη γνώμη του Κεντρικού Υπηρεσιακού Συμβουλίου (Κ.Υ.Σ.Π.Ε./Κ.Υ.Σ.Δ.Ε)
Υπογραφή απόφασης απόρριψης της αίτησης παραίτησης εκπαιδευτικού από το αρμόδιο όργανο
Ανακοίνωση της απόρριψης της αίτησης παραίτησης του/της εκπαιδευτικού μέσω της Δ/νσης Εκπ/σης
Υπογραφή απόφασης αποδοχής της αίτησης παραίτησης εκπαιδευτικού από το αρμόδιο όργανο
Διαβίβαση στο Εθνικό Τυπογραφείο προς δημοσίευση της περίληψης της απόφασης αποδοχής της αίτησης παραίτησης
Δημοσίευση σε Φύλλο Εφημερίδας της Κυβερνήσεως (ΦΕΚ) της περίληψης της απόφασης αποδοχής της αίτησης παραίτησης εκπαιδευτικού
Ανακοίνωση της αποδοχής της αίτησης παραίτησης του/της εκπαιδευτικού μέσω της Δ/νσης Εκπ/σης